       Z A P I S N I K

sa 46. sjednice Vijeća Gradske  četvrti Stenjevec
održane 23. veljače 2021. u 18,00 sati
u velikoj dvorani PU Susedgrad

Sjednicom predsjedava predsjednik VGČ Stenjevec Željko Jeger.
Evidentiranjem članova utvrđeno je da je nazočno 19 članova Vijeća. 
NAZOČNI : Željko Jeger, Domagoj Duvančić, Gordana Osman,  Ana Borčić, Zoran Šplajt,  Tomislav Palac, Vladimir Andrić, Vladimir Ferdelji, Mojmir Šoić, Davor Stanković, Ivan Zelenić, Marko Sladoljev,  Ante Čančar, Stipe Čular, Slaven Imre, Jure Šarić, Dominko Filipović, Zoran Perić, Vlado Kovačević
NENAZOČNI: nema
OSTALI NAZOČNI: Kristina Starčević – voditeljica, Jadranka Gobac – stručna referentica
Predsjednik je pozdravio nazočne i otvorio raspravu o verifikaciji zapisnika sa 45. sjednice Vijeća Gradske četvrti Stenjevec. Nije bilo prijavljenih za raspravu. Predsjednik je predložio glasovanje o verifikaciji Zapisnika.  
Konstatira se da je jednoglasno s 18 glasova „za“ usvojen verificiran Zapisnik sa 45. Sjednice VGČ Stenjevec. 
Predsjednik je otvorio raspravu o prijedlogu dnevnog reda s nadopunom pod točkom br. 8  i točkom br. 10.  Nije bilo prijavljenih za raspravu. Predložio je glasovanje o prijedlogu. 
Konstatira se da je jednoglasno s 18 glasova „za“ usvojen slijedeći:

                              
DNEVNI RED:
1. Izvještaj o radu Vijeće Gradske četvrti Stenjevec za 2020.

2. Program rada za 2021.

3. Prijedlog zaključka o prijedlogu utroška sredstava sa pozicije ostali nespomenuti rashodi poslovanja za 2021.

4. Prijedlog zaključka o korištenju ostalih nespomenutih rashoda poslovanja (nabava potrošnog materijala za čišćenje MO)

5. Prijedlog zaključka o nabavi računalne opreme za objekte mjesnih odbora na području Gradske četvrti Stenjevec

6. Prijedlog zaključka o zakupu zemljišta, dio k.č.br. 4479/1 k.o. Vrapče (zahtjev Z. Bosnara)

7. Prijedlog zaključka o zakupu zemljišta, dio k.č.br. 4479/1 k.o.Vrapče (zahtjev D.Balog i dr.)

8. Prijedlog zaključka o zakupu zemljišta, k.č.br. 4496 i dio k.č.br. 4497 k.o. Vrapče

9. Prometna problematika na području Gradske četvrti Stenjevec

10. Prijedlog zaključka o Nacrtu prijedloga Odluke o izradi izmjena i dopuna UPU Slobodne carinske zone Jankomir

11. Prijedlog zaključka o prijedlogu nacrta Strategije urbane sigurnosti 2021.-2030.

12. Prijedlog zaključka o prijedlogu nacrta Zagrebačke strategije borbe protiv siromaštva i socijalne isključenosti za razdoblje od 2021. do 2025. godine
13. Informacije, pitanja i prijedlozi
Točka 1. 
Izvještaj o radu Vijeće Gradske četvrti Stenjevec za 2020.

Predsjednik je otvorio raspravu o Izvještaju koji je svim članovima Vijeća dostavljen u pisanom obliku. 

Nije bilo prijavljenih za raspravu. Predsjednik je predložio glasovanje o Izvještaju. 

Konstatira se da je većinom glasova i to sa 17 glasova „za“ i 1 „suzdržanim“ usvojen Izvještaj o radu Vijeća Gradske četvrti Stenjevec za 2020. i nalazi se u prilogu Zapisnika. 

Točka 2.
Program rada za 2021.

Predsjednik je otvorio raspravu o Programu koji je svim članovima Vijeća dostavljen u pisanom obliku. 

Nije bilo prijavljenih za raspravu. Predsjednik je predložio glasovanje o Programu. 

Konstatira se da je većinom glasova i to sa 12 glasova „za“ i 5 „suzdržanih“ usvojen Program  rada Vijeća Gradske četvrti Stenjevec za 2021. i nalazi se u prilogu Zapisnika. 

Točka 3. 
Prijedlog zaključka o prijedlogu utroška sredstava sa pozicije ostali nespomenuti rashodi poslovanja za 2021.

Predsjednik je dao riječ Kristini Starčević.
Kristina Starčević navela je kako na poziciji ONR  ima rezervirano 100.000,00 kn za ostale nespomenute rashode, a koje se može koristiti u protokolarne svrhe te je tako i sastavljen prijedlog utroška. 

Zoran Šplajt predložio je da se iznos umanji na 50.000,00 kn jer se u ovako ograničenu svrhu ne može iskoristiti. 

Predsjednik je predložio da se usvoji prijedlog zaključka, a eventualno smanjenje iznosa sredstava treba prepustiti novom sazivu VGČ poslije izbora. Predložio je glasovanje o prijedlogu. 

Konstatira se da je s 13 glasova „za“ i 4 „suzdržana“ usvojen slijedeći: 

ZAKLJUČAK

O PRIJEDLOGU UTROŠKA SREDSTAVA SA POZICIJE

OSTALI NESPOMENUTI RASHODI POSLOVANJA

1.
Vijeće Gradske četvrti  Stenjevec na poziciji 193  3299 OSTALI NESPOMENUTI RASHODI POSLOVANJA  Gradske četvrti Stenjevec za 2021. ima 100.000,00 kn.

2.
Vijeće Gradske četvrti Stenjevec predlaže utrošak sredstava iz točke 1. ovog zaključka na sljedeći način:

1. Protokolarne potrebe i nepredviđeni troškovi                100.000,00 kn 



          UKUPNO      100.000,00  kn

3.
Ovaj će zaključak biti dostavljen Gradskom uredu za mjesnu samoupravu. 

Točka 4. 
Prijedlog zaključka o korištenju ostalih nespomenutih rashoda poslovanja (nabava potrošnog materijala za čišćenje MO)
Predsjednik je otvorio raspravu. 

Kristina Starčević navela je kako je potrebno naručiti materijal za čišćenje za prostorije mjesnih odbora kako bi se prostor očistio prije predstojećih izbora.

Predsjednik je zaključio raspravu i predložio glasovanje o prijedlogu. 

Konstatira se da je jednoglasno s 18 glasova „za“ usvojen slijedeći: 
Z A K L J U Č A K

                                                O KORIŠTENJU SREDSTAVA 


1. Vijeće Gradske četvrti Stenjevec odobrava isplatu sredstava iz razdjela 0502 Proračuna Grada Zagreba, na teret pozicije 193/3229 „ostali nespomenuti rashodi poslovanja“ Vijeća Gradske četvrti Stenjevec  u iznosu 3.281,61 kn  za nabavu materijala za čišćenje za objekte gradske četvrti i mjesnih odbora prema ponudi br. 001:407/21 od 12. 02.2021.  poduzeća „Vrutak“ d.o.o. Vodovodna 20a.

     2.   Ovaj će zaključak izvršiti Gradski ured za mjesnu samoupravu. 
Točka 5.
Prijedlog zaključka o nabavi računalne opreme za objekte mjesnih odbora na području Gradske četvrti Stenjevec

Kristina Starčević navela je da je oprema u prostorima VMO zastarjela i potrebno je nabaviti šest novih računala s printerima. 

Predsjednik je otvorio raspravu. 

U raspravi su sudjelovali Davor Stanković, Zoran Šplajt i Ante Čančar.
      




 Z A K LJ U Č A K 

Vijeće Gradske četvrti Stenjevec traži da se s pozicije u  Financijskom planu Gradske četvrti Stenjevec za 2021. ¨4221- UREDSKA OPREMA I NAMJEŠTAJ¨ nabavi 6 fiksnih računala i 6 printera za objekte koji su sjedišta mjesnih odbora na području Gradske četvrti Stenjevec te  TV uređaj za objekt MO Donja Kustošija, Zagrebačka cesta 88.
Predsjednik je naveo da se slijedeće tri točke odnose na zakupe zemljišta, neke dostavljene ponovo nakon negativnog mišljenja. 

Vladimir Andrić predložio je da se o točki 6. i 7. raspravlja zajedno obzirom da se radi o istoj katastarskoj čestici. Problem je u tome što stanovnici koji žive na toj strani ulice na kojoj je ta čestica žele rezervirati parkiralište za sebe, a građani koji žive s druge strane ulice ne bi se mogli tu parkirati. Predložio je da se na gradskoj čestici izgradi parkiralište koje bi mogli koristiti svi stanovnici te ulice. To bi trebalo uvrstiti u rebalans PKA. 
Ivan Zelenić naveo je da je sjeverno od te ulice izgrađeno takvo parkiralište. Pitanje je da li za tih nekoliko kuća treba graditi novo parkiralište. 

Predsjednik je zaključio raspravu i pročitao prijedloge zaključaka i predložio glasovanje. 
Konstatira se da je jednoglasno s 18 glasova „za“ usvojen slijedeći:
Točka 6.
Prijedlog zaključka o zakupu zemljišta, dio k.č.br. 4479/1 k.o. Vrapče (zahtjev Z. Bosnara)

Z A K LJ U Č A K

Vijeće Gradske četvrti Stenjevec  nije suglasno  sa zahtjevom gospodina Zlatka Bosnara za zakup neizgrađenog građevinskog zemljišta oznake dio k.č. br. 4479/1 k.o.Vrapče.

Vijeće Gradske četvrti Stenjevec u planovima i programima za 2021. godinu nema predviđena sredstava za bilo kakvu vrstu radova na navedenoj katastarskoj čestici, ali je moguće da će uređivanje iste  biti uvršteno u jedan od narednih rebalansa Plana komunalnih aktivnosti Gradske četvrti Stenjevec, u skladu s financijskim mogućnostima.
Točka 7. 
Konstatira se da je jednoglasno s 18 glasova „za“ usvojen slijedeći:

Prijedlog zaključka o zakupu zemljišta, dio k.č.br. 4479/1 k.o.Vrapče (zahtjev D.Balog i dr.)

Z A K LJ U Č A K

Vijeće Gradske četvrti Stenjevec  nije suglasno  sa zahtjevom gospodina Darka Baloga i drugih za zakup neizgrađenog građevinskog zemljišta oznake  k.č. br. 4479/1 k.o.Vrapče.

Vijeće Gradske četvrti Stenjevec u planovima i programima za 2021. godinu nema predviđena sredstava za bilo kakvu vrstu radova na navedenoj katastarskoj čestici, ali je moguće da će uređivanje iste  biti uvršteno u jedan od narednih rebalansa Plana komunalnih aktivnosti Gradske četvrti Stenjevec, u skladu s financijskim mogućnostima.
Točka 8. 
Predsjednik je otvorio raspravu i naveo da se radi o zemljištu na kojem su već plastenici i traži se produljenje zakupa. Mjesni odbor  se pozitivno očitovao na zahtjev. Otvorio je raspravu. 

Konstatira da nema prijavljenih za raspravu. Pročitao je prijedlog zaključka i predložio glasovanje. 

Konstatira se da je većinom glasova i to s 17 glasova „za“ i 1 „suzdržanim“ usvojen slijedeći: 

Prijedlog zaključka o zakupu zemljišta, k.č.br. 4496 i dio k.č.br. 4497 k.o. Vrapče

Z A K LJ U Č A K

Vijeće Gradske četvrti Stenjevec  nije suglasno  sa zahtjevom gospodina Zvonka Gregorine  za zakup neizgrađenog građevinskog zemljišta oznake  k.č. br. 4496 i dio k.č.br.  4497 k.o.Vrapče.

Vijeće Gradske četvrti Stenjevec u planovima i programima za 2021. godinu nema predviđena sredstava za bilo kakvu vrstu radova na navedenim katastarskim česticama, ali je moguće da će uređivanje istih  biti uvršteno u jedan od narednih rebalansa Plana komunalnih aktivnosti Gradske četvrti Stenjevec, u skladu s financijskim mogućnostima.
Zoran Perić napušta sjednicu. Konstatira se da je nazočno 17 članova Vijeća. 
Domagoj Duvančić dolazi na sjednicu. Konstatira se da je nazočno 18 članova Vijeća. 

Točka 10. 
Prijedlog zaključka o Nacrtu prijedloga Odluke o izradi izmjena i dopuna UPU Slobodne carinske zone Jankomir
Predsjednik je otvorio raspravu. 

Vladimir Ferdelji naveo je da se UPU-ima određuje što će se u zoni obuhvata graditi. Nakon izrade plana investitori ulažu primjedbe i dolazi do izmjena UPU-a i takve bi zahtjeve trebalo odbijati. Urbanisti trebaju izraditi UPU, a investitori mogu graditi ono što je predviđeno planom. 
Predsjednik je pročitao prijedlog zaključka i predložio glasovanje o prijedlogu. 

Konastatira se da s 4 glasa „za“, 9 glasova „protiv“ i 4 „suzdržana“ nije usvojen Nacrt prijedloga Odluke o izradi izmjena i dopuna UPU Slobodne carinske zone Jankomir. 






Z A K LJ U Č A K

Vijeće Gradske četvrti Stenjevec nije suglasno s nacrtom prijedlog Odluke o izradi izmjena i dopuna UPU Slobodne carinske zone Jankomir. 

Točka 11. 
Prijedlog zaključka o prijedlogu nacrta Strategije urbane sigurnosti 2021.-2030.
Predsjednik je otvorio raspravu. 

Vladimir Andrić naveo je da u prijedlogu nije dobro uređena točka 5. Koja se odnosi na zaštitu od prirodnih katastrofa. Postoji niz tvrtki koje predstavljaju potencijalnu opasnost koja bi mogla uzrokovati  katastrofu pogotovo na istočnom dijelu grada. Ukoliko bi se dogodila bilo kakva nesreća Grad Zagreb bi bio odgovoran i trebao platiti nastalu štetu. Ako se ovo usvoji u slučaju bilo kakve nesreće mjesna samouprava bi bila odgovorna. Tvrtke koje predstavljaju potencijalnu opasnost nisu napravile projekt sigurnosti. Grad je svoje dobro napravio svoj posao ali firme nisu. 
Vladimir Ferdelji naveo je da tvrtke po zakonu nisu obavezne izraditi projekt sigurnosti i predati lokalnoj zajednici. 

Konstatira se da sa 7 glasova „za“ i 11 „suzdržanih“ nije usvojen Prijedlog nacrta Strategije urbane sigurnosti 2021.-2030.
Z A K LJ U Č A K 

Vijeće Gradske četvrti Stenjevec nije suglasno je s prijedlogom nacrta Strategije urbane sigurnosti 2021.-2030.
Točka 12. 

Prijedlog zaključka o prijedlogu nacrta Zagrebačke strategije borbe protiv siromaštva i socijalne isključenosti za razdoblje od 2021. do 2025. 

Predsjednik je otvorio raspravu. Nije bilo prijavljenih za raspravu. Pročitao je prijedlog zaključka i predložio glasovanje o prijedlogu. 

Konstatira se da se sa 12 glasova „za“ i 6“suzdržanih usvojen slijedeći: 
 Z A K LJ U Č A K 

Vijeće Gradske četvrti Stenjevec suglasno je s prijedlogom nacrta Zagrebačke strategije borbe protiv siromaštva i socijalne isključenosti za razdoblje od 2021.-2025.
Mojmir Šoić napušta sjednicu, a Domagoj Duvančić dolazi na sjednicu. Nazočno je 18 članova Vijeća. 
Točka 9. 
Prometna problematika na području Gradske četvrti Stenjevec
Domagoj Duvančić je u ime radnog tijela obrazložio prijedloge zaključaka vezanih uz prometnu problematiku na području GČ Stenjevec. 
Predsjednik je otvorio raspravu. 

U raspravi su sudjelovali Jure Šarić, Ivan Zelenić, Davor Stanković, Vladimir Andrić, Vladimir Ferdelji i Zoran Šplajt.
Predsjednik je nakon provedene rasprave predložio glasovanje o prijedlozima zaključaka o prometnoj problematici. 

Konstatira se da su jednoglasno sa 18 glasova „za“ usvojeni slijedeći zaključci: 
9.1.
Z A K LJ U Č A K

Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo, komunalne poslove i promet i Zagrebačkog električnog tramvaja d.o.o. u čijem  posjedu je predmetna katastarska čestica 6977/2 k.o. Vrapče, donošenje rješenja o uklanjanju poligona za autoškolu na kraju Radgonske ulice. 

9.2.
Z A K LJ U Č A K

Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo, komunalne poslove i promet donošenje rješenja o iscrtavanju pješačkog prijelaza u Sokolskoj ulici kod križanja sa Lermanovom ulicom prema mostiću na potoku. 

9.3
Z A K LJ U Č A K

Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo, komunalne poslove i promet donošenje rješenja o postavljanju stupića na zelenu površinu kod nogostupa u Ulici Gustava Krkleca 1 – 11.

9.4
Z A K LJ U Č A K

Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo, komunalne poslove i promet donošenje rješenja o postavljanju oznake za protupožarni put oko zgrade u Ulici Gustava Krkleca 1 – 11.

9.5.
Z A K LJ U Č A K

Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo, komunalne poslove i promet donošenje rješenja o postavljanju znaka zabrane parkiranja i zaustavljanja sa dodatnom oznakom za uklanjanje vozila na nogostupu u Ulici Gustava Krkleca 1 – 11.

9.6.

Z A K LJ U Č A K

Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo, komunalne poslove i promet izlazak stručnjaka i donošenje rješenja o uspostavi bolje regulacije prometa na križanju ulice Oranice i Ulice Ivane Brlić Mažuranić kod nove sive zgrade. 

9.7.
Z A K LJ U Č A K

Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo, komunalne poslove i promet donošenje rješenja o izmjeni uspornika prometa u Svačićevoj ulici kod križanja sa Lermanovom ulicom. 
9.8.

Z A K LJ U Č A K

Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo, komunalne poslove i promet donošenje rješenja o prenamjeni Ulice Mikše Pelegrinovića u jednosmjernu. 

9.9.

Z A K LJ U Č A K

Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo, komunalne poslove i promet donošenje rješenja o postavljanju prometnih stupića na Zagrebačkoj cesti kod broja 126, iznad pješačkog prijelaza. 

9.10.

Z A K LJ U Č A K

Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo, komunalne poslove i promet donošenje rješenja o postavljanju oznake za protupožarni put oko zgrade u Ulici Gustava Krkleca 1 – 11.

Točka 13. 
Predsjednik je pročitao Zaključak Vijeća mjesnog odbora Špansko sjever o potrebi premještanja parka za pse. 

Vladimir Andrić naveo je da se u prošlom mandatu Vijeće bavilo tim problemom ali nisu mogli pronaći slobodnu adekvatnu česticu. Neki su građana za micanje parka, a neki protiv. 

Ivan Zelenić naveo je da će to biti problem bez obzira na koju se to površinu preselilo. 

Gordana Osman postavila je pitanje kad se planira obnova dotrajalih mostića preko potoka Vrapčak jer su jako oštećeni i opasni za korištenje, a građani ih unatoč tome koriste. 
Davor Stanković naveo je da je uputio pitanje na službenu mail adresu GČ i moli da se upit proslijedi dalje, a odnosi se na uređenje Ulice Hrvatskih branitelja prema City centru. 

Završeno u 19,40 sati.
Zapisničar:

Jadranka Gobac
Predsjednik

   Vijeća Gradske četvrti Stenjevec
Željko Jeger 

